## Årsberetning NBF Sør-Trøndelag 2019

### Kretsstyret har i perioden bestått av:

* Leder: Sturla Arnesen 98 25 38 65
* Kasserer: Kåre Holsetstuen 90 92 67 36
* Sekretær: Annika Haugen 90 87 24 49
* KRU-leder: Edd Robert Stenbro 45 22 31 94
* Turn.utvalg: Odd Kjønsvik 41 43 15 07
* Styremedlem: Haldor Barikmo 93 24 94 63
* Valgkomite: Orkdal v/ Stig Rune Ofstad og Melhus v/ Ulf Hagestuen
* Revisorer: Jan Gunnar Forbregd 91 83 99 28 og Torstein Eggan 41 33 35 84

### Generelt:

Det er avholdt et styremøte siden kretstinget der det ble satt opp terminliste for sesongen. Ellers har det vært avklaringer pr e-post imellom styremedlemmene.

### Resultater fra divisjon:

* **1.divisjon** lag Langen (Stein Bjerkset, Asgeir Langen, Erlend Skjetne, Ivar Berg og Arnfinn Helgemo) rykket ned.
* **2.divisjon** Bård Kåre og Jan Emil Græsli var med på lag Nilsgård, men til tross for god innsats fra kretsens gutter rykket laget ned.
* **3.divisjon** lag Hoff (Hallgeir Gåsø, Martin Rian, Jørn Haavik og Rune Hoff) rykket opp.

Nr. 2 ble lag Løhre (Arnt Ola Løhre, Joakim Sæther, Markus og Børre Lund, Torbjørn Helgemo og Jøran Aunan).

Nr. 3 ble lag Mælen (Per Mælen, Trond Stafne, Odd Kjønsvik og Torbjørn Børmark).

* **4.divisjon** lag «går for gull» v/ Svein Ingar Sæther, Edd R Stenbro, Jan Gunnar Forbregd og Kaido Poder rykket opp.

Nr. 2 ble «Berkåk Oppdal» v/ Kåre Holsetstuen, Haldor Barikmo, Torstein Eggan og Tore Haukås.

Nr. 3 ble «Storås» v/ Hallgeir Follsum, Dag Atle Ofstad, Arild Bye og Arnfinn Eriksen.

### KM lag 2018 (11 lag deltok)

1. Grude, Grude, Saur og Johansen
2. Odd Roar Græsli, Jan Emil Græsli, Rune Hoff og Roar Laingen
3. Stein Bjerkset, Asgeir Langen, Arnt Ola Løhre og Bård Kåre Græsli

### KM par 2018 (14 par deltok)

1. Arnfinn Helgemo og Ivar Berg
2. Jan Emil Græsli og Bård Kåre Græsli
3. Jøran Aunan og Torbjørn Helgemo

### Vårcup 2018 (8 par)

1. Haldor Barikmo og Kåre Hosetstuen

### Øveregga singel (20 personer)

1. Kjell Håvard Raanes
2. Stein Bjerkset
3. Reidar Bårseth

## Rekruttering:

### Oppdal bridgeklubb:

Jeg oppfordret Jan Gunnar Forbregd om å skrive en oppsummering etter et lynkurs Oppdal hadde på Aune barneskole før jul 2018, med 16 elever fra 7. klasse:

«Jeg fikk spørsmål om vi kunne komme og lære noen elever bridge. Jeg var på skolen og snakket med lærer før kurset. Hun var veldig positiv, men hadde ingen erfaring med bridge, og dermed litt for liten forståelse for de forberedelser jeg syntes var nødvendig. Men vi stilte med 3 personer en fredag etter lunsj, på relativt kort varsel.

Til tross for at jeg poengterte at vi måtte være minst en veileder pr fjerde elev, og hadde fått forståelse for at det ble 12 elever så møtte altså 16.

Det ble da litt kaos på de to bordene som måtte dele veileder, men til tross for dette så føler jeg at både elever og veiledere sytes dette var ganske artig. Ikke alle elevene ble like fenget selvfølgelig, men det kan man vel ikke vente heller. Vi fikk i overkant av to timer, hvilket er i minste laget, men bedre enn ingenting. Etter endt spilling fikk alle elevene en lyn bridge kortstokk og lyn bridge folder (Bridge på 1-2-3)

Vi veileder opplevde nok at vi bør gjøre ting litt annerledes om muligheten skulle by seg igjen. En veileder pr bord er absolutt nødvendig, må sørge for at antall elever planlegges fra skolens side, så dette oppnås. Teori, PowerPoint presentasjon, bør begrenses for denne aldersgruppen. Vis med kortstokk ved bordet isteden, vi tror det fungerer best. To timer er for kort tid, men å holde på oppmerksomheten til de som ikke var mest interessert bel mer krevende så 2x2 timer vil trolig fungere bedre enn flere timer sammenhengende.»

### Lundamo/ Melhus bridgeklubb:

Rigmor Høyem forteller at Svein Ingar Sæther og Olav Arve Høyem har hatt kurs hjemme hos Rigmor i 8 kvelder for 4 stykker.

### Singsås bridgklubb:

Arne Joar Basmo forteller at de planlegger å ha et kurs til høsten

### Hemne bridgklubb

Odd Kjønsvik sier de ikke har hatt noe kurs, men har snakket med noen og gitt de Spill Bridge 1 så de kan se igjennom.

Lars Olav Kjønsvik deltok i skolemesterskapet, der 24 lag stilte. Lars Olav var med på et lag som ble nr 2 og oppnådde med det kløvernåla som den yngste i Hemnes bridgehistorie.

### Orkdal bridgeklubb

Stig Rune Ofstad planlegger skolebridge på Orkanger fra høsten av.

Annika Haugen

Sekretær i NBF Sør Trøndelag bridge krets